**Sunt ca o pasăre**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau să fiu un anonim,

să nu mă recunoască nimeni,

numai aşa mă simt liber de orice îngrădire.

Sunt ca o pasăre

cu un penaj mai anost

care trăieşte în locuri retrase

fără să îmbrăţişeze singurătatea,

iubeşte libertatea de zbor în acţiune.

Am porţia mea de pământ în care mă zbat,

să-mi fac mâinile ramuri de copac

unde să-mi rodească fructele sufletului

pe care şi sfinţii le culeg

în timp ce se roagă pentru oamenii

rămaşi în pustiul invidiei şi păcatului

de care nu ştiu să se lepede.

Mi-e simplu să vă spun

că e în firea lucrurilor normale

să trăieşti în miezul timpului tău

ca un erou necunoscut.